امریکا قوشمه ایالتلری نینگ فلوریدا ایالتی میامی شهری نینگ سورفساید منطقه سیده 24 جونده 13 قواتلی بنانینگ قسماً قولشی نتیجه سیده حیاتینی یوقاتگنلر سانی 36 کیشی گه آشدی.
میامی شهری نینگ سورفساید منطقه سیده گی حادثه ده قوتقروو فعالیتلری دوام ایترکن ینه 4 کیشی نینگ جسدی تاپیب آلیندی.
تاپیب آلینگن 36 جسددن 29 ته سی نینگ کیم لیگی نینگ تثبیت ایتیلگن لیگی شونده ی بولیب 109 کیشی نینگ حلی هم توپراق آستیده ایکن لیگی بیلدیریلدی.
فلوریداگه یقین بولیب کیلگن ایلسا تروپیکال طوفانی سبب مذکور بنانینگ خوف تشکیل ایتگن لیگی باعث بنانینگ قالگن قسمی هم 4 جولای کونی کنترول آستیده ییقیتیلگندی.
میامی بیچ نینگ شمالیده 5 مینگ 600 نفوسی بولمیش سورفساید مسکونی منطقه سیده 24 جون کونی 13 قواتلی 270 اویی بولگن بنانینگ یرمی قولب کیتگندی.
سورفساید منطقه مسؤللری بنا باشقرووی بیلن 2018 ییلی قوریلگن یازمه تماسلرده 1981 ییلی قوریلگن بناده کتته زیان موجود ایکن لیگی گه دقت قره تیب تخریب بولگن پایه لر اوچون 9 میلیون دالر خرجت کیره ک لیگینی بیلدیرگن لیگی افاده ایتیلدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
